*Két nap múlva pedig elment onnan Galileába, bár maga Jézus tett bizonyságot arról, hogy nincs becsülete a prófétának a saját hazájában. Jn. 4,43-44*

Vajon miért nincs becsülete saját hazájában? Jó kérdés?

Mindenképp benne van az hogy Őt ott ismerték. Ismerős volt, mint felnövekvő kisgyermek. Látták, amint József mellett dolgozik, kedves modora sok jó emléket ébresztett. Biztos sokan tartották jó társaságnak. A szülők korosztálya újból és újból felidézte a fogantatása és születése körüli történéseket. Mindenki figyelte és megállapította: közénk tartozó. Az eltöltött évtizedek alatt ezen kívül semmi különleges nem történt.

Egyszer csak jön a hír: Ő a Próféta! Lehetséges ez? Hisz ismerjük! Itt élt korábban. Láttuk, ahogy felnőtt, ahogy dolgozott. Jó, volt Benne valami átlagostól eltérő, de hogy Ő lenne a Próféta?

Jézus azt mondja: nincs becsülete a saját hazájában. De mi becsülhetjük Őt, mint A Prófétát! Vadon Gyula